2002/616/EY: Komission päätös, tehty 22 päivänä heinäkuuta 2002, luvan antamisesta Ranskalle soveltaa neuvoston direktiivin 64/433/ETY vaatimuksia eräisiin vuodessa enintään 2000 nautayksikköä käsitteleviin teurastamoihin (ETA:n kannalta merkityksellinen teksti) (tiedoksiannettu numerolla K(2002) 2745)



Virallinen lehti nro L 196 , 25/07/2002 s. 0061 - 0062



Komission päätös, tehty 22 päivänä heinäkuuta 2002, luvan antamisesta Ranskalle soveltaa neuvoston direktiivin 64/433/ETY vaatimuksia eräisiin vuodessa enintään 2000 nautayksikköä käsitteleviin teurastamoihin (tiedoksiannettu numerolla K(2002) 2745) (Ainoastaan ranskankielinen teksti on todistusvoimainen) (ETA:n kannalta merkityksellinen teksti) (2002/616/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(1), sellaisena kuin se on viimeksi muutettuna direktiivillä 95/23/EY(2), ja erityisesti sen 4 artiklan D kohdan, sekä katsoo seuraavaa: (1) Direktiivissä 64/433/ETY jäsenvaltioille annetaan mahdollisuus pyytää lupaa soveltaa 4 artiklan A kohdan vaatimuksia eräisiin vuodessa enintään 2000 nautayksikköä käsitteleviin teurastamoihin. (2) Ranska on pyytänyt lupaa saada soveltaa edellä mainittuja säännöksiä eräisiin teurastamoihin. (3) Nämä teurastamot sijaitsevat alueilla, joilla on maantieteellisiä rajoituksia, esimerkiksi vuoristoseuduilla. (4) Näillä seuduilla on toimitusvaikeuksia, koska siellä ei ole muita eläinten teurastuslaitoksia, joista toimittaa lihaa näiden syrjäisten alueiden väestölle. (5) Näiden seutujen maataloustoiminta perustuu eläinten tuotantoon, ja teuraseläinten kuljetusmatkat ovat liian pitkät. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Ranskalle annetaan lupa soveltaa direktiivin 64/433/ETY 4 artiklan A kohdan vaatimuksia tämän päätöksen liitteessä lueteltuihin teurastamoihin. 2 artikla Poikkeus myönnetään edellyttäen, että - laitokset sijaitsevat alueilla, joille pääsy on vaikeaa kuljetuksen perusrakenteiden vuoksi ja joilla yhteydet maan muihin osiin ovat puutteelliset asianmukaisten toimitusten takaamiseksi tai joilla on erityisiä maantieteellisiä vaikeuksia, - teuraseläinten kuljetusmatkan pituus tältä alueelta direktiivin 64/433/ETY 10 artiklan mukaisesti hyväksyttyyn teurastamoon on pidempi kuin matkan pituus liitteessä mainittuihin laitoksiin ja kestää yli tunnin tavanomaisissa olosuhteissa, - teurastettavat eläimet ovat peräisin alueelta, jolla teurastamo sijaitsee, - teurastamoiden tuotanto nousee vain tasolle, jolla voidaan taata hygieniasääntöjen mukainen tuotanto eikä enimmäistuotanto ole yli 2000 nautayksikköä vuodessa, - paikalla on pysyvästi ainakin yksi virkaeläinlääkäri tuotantotuntien aikana. 3 artikla Tämä päätös on osoitettu Ranskan tasavallalle. Tehty Brysselissä 22 päivänä heinäkuuta 2002. Komission puolesta David Byrne Komission jäsen (1) EYVL 121, 29.7.1964, s. 2012/64. (2) EYVL L 243, 11.10.1995, s. 7. LIITE LUETTELO TEURASTAMOISTA >TAULUKON PAIKKA>